b'\n_START_ARTICLE_\nSlovensko dru\xc5\xa1tvo za lacanovsko psihoanalizo\n_START_SECTION_\nUreditev\n_START_PARAGRAPH_\nSlovensko dru\xc5\xa1tvo za lacanovsko psihoanalizo je prva organizacija v Sloveniji, ki je uradni zastopnik in izvajalec lacanovske psihoanalize, poobla\xc5\xa1\xc4\x8dena s strani Lacanove h\xc4\x8dere in predsednice Freudovskega polja Judith Miller. Struktura dru\xc5\xa1tva je bila vzpostavljena na principu \xc5\xa0ole freudovske stvari, ki jo je ustanovil Jacques Lacan in vklju\xc4\x8duje psihoanaliti\xc4\x8dno delo, kartelne skupine, klini\xc4\x8dno sekcijo in sekcijo za psihoanaliti\xc4\x8dne povezave z drugimi polji, npr. filozofijo, knji\xc5\xbeevnostjo, umetnostjo, politiko in medicino.\n_START_SECTION_\nAktivizem\n_START_PARAGRAPH_\nSlovensko dru\xc5\xa1tvo za lacanovsko psihoanalizo se je leta 2016 anga\xc5\xbeiralo v boju za obstoj psihoanalize, pri \xc4\x8demer je podalo izjavo, da naj bi Dru\xc5\xa1tvo za teoretsko psihoanalizo prepre\xc4\x8devalo prisotnost lacanovske psihoanalize v Sloveniji in neavtorizirano prevedlo dva od \xc5\xa1tirih objavljenih Lacanovih seminarjev v slovenski jezik. Dru\xc5\xa1tvo za teoretsko psihoanalizo je to izjavo zavrnilo. Junija 2016 je Jacques-Alain Miller izrekel podporo predsednici dru\xc5\xa1tva Nini Krajnik in obsodil delovanje Slavoja \xc5\xbdi\xc5\xbeka in Mladena Dolarja v razmerju do lacanovske psihoanalize v Sloveniji.  Analiza vzpostavitve dru\xc5\xa1tva v slovenskem okolju je bila objavljena v reviji Nove Lacanovske \xc5\xa0ole Lacan Quotidien in v napovedniku mednarodnega lacanovskega gibanja ZADIG - Zero Abjection Democratic International Group.  V psihoanaliti\xc4\x8dnih \xc5\xa0olah je danes primer boja za lacanovsko psihoanalizo v njenem za\xc4\x8detku.'